גלריה אגריפס 12

אגריפס 12 - גלריה לאמנים היא גלריה לאמנות שיתופית, שפועלת במבנה אבן ישן במרכז ירושלים. הגלריה ממוקמת מצדה האחד, ברחוב אגריפס 12 ומצדדים אחרים, בסמטת חיים אלבוחר ובחצר המרכזית של שכונת אבן ישראל, מהשכונות הראשונות שנבנו מחוץ לחומות העיר העתיקה.

על הגלריה 

"אגריפס 12 - גלריה לאמנים" נפתחה בשנת 2004 בדירה השייכת למיכאל לב-טוב (שהיה גם אחד ממייסדי הגלריה) ומושכרת לגלריה. מאז משמשת הגלריה מרכז של אמנות חופשית ועצמאית, ללא גורמים מתווכים וללא מטרות רווח. הגלריה משמשת עבור האמנים והאמניות החברים בה מעבדה להתנסויות אמנותיות ובמה לקידום היצירות שלהם. בגלריה מתקיים שיח בין אמנים צעירים לוותיקים. מעבר לתערוכות היחיד של חברי הגלריה, מתקיימים בה גם פרויקטים מגוונים, כמו: תערוכות בהשתתפות אמנים אורחים, תערוכות קבוצתיות, מפגשי שיח גלריה וערבי מוזיקה ושירה. גלריה "אגריפס 12" נרשמה כעמותה בשנת 2016.

בשכנות לגלריה, ובאותו בניין (כשרק קיר מפריד ביניהן), פועלת גלריה שיתופית אחרת לאמנות, גלריה מרי (שהוקמה יותר מעשור אחריה), ושתי הגלריות פועלות לעיתים מתוך שיתוף פעולה (שתי הגלריות חולקות שעות פתיחה זהות, ומתאמות ביניהן מועדי פתיחה של תערוכות חדשות).

אמני הגלריה 
מאז פתיחת הגלריה, חברים בה בכל נקודת זמן, 15-12 אמנים (ציירים, פסלים, צלמים ואמני מיצב) ועליהם נמנים כיום (או נמנו בעבר): דורון אדר, אלחנדרה אוקרט, מקס אפשטיין, אנדי ארנוביץ, ליאורה וייז, לנה זידל, עודד זידל, גבי יאיר, מיכאל יחילביץ', מזל כרמון, ריטה מנדס-פלור, שרה נינה מרידור, בן סיימון, רינה פלד, נטשה קוזנצובה, נדיה עדינה רוז, בתיה רוזנק ורות שרייבר.

תערוכות נבחרות שנערכו בגלריה 
להלן כמה מן התערוכות הבולטות שהוצגו בגלריה בשנים 2021-2005:
 עבודות בשחור (2005)
 סלון ישראלי לצילום (2006)
 ניבים (2013)
 פנינה (2013)
 תערוכת חתני הפרסים ע״ש שושנה ומרדכי איש שלום (2014)
 הבלתי תלויים (2014)
 כמו לחישה (2017)
 בין כיסוי לגילוי (2017)
 שמלה, סימלה: שיבה לאנטיאה (2019)
 הסלון ברחוב אגריפס (2020)
 דיאלוגים חזותיים עם משה קסטל (2021)
 נאופוסטיזם? נאוסנט? (2021)

לקריאה נוספת 
אגריפס 12 - ספר אמנים (שני כרכים), ירושלים, הוצאת גלריה אגריפס 12, אוקטובר - דצמבר 2018.

קישורים חיצוניים

הערות שוליים 

ירושלים: גלריות לאמנות
גלריות שיתופיות